Aproximativ "800 de site-uri administrative" franceze au fost vizate de un atac cibernetic având "o amploare fără precedent" care a început duminică şi a durat 48 de ore și a fost revendicat de hackeri pro-ruşi. Atacul nu a reușit să oprească funcționarea administrației, a explicat vineri ministrul francez al Funcţiei publice, Stanislas Guerini, citat de Barrons.
"Statul francez a cunoscut un atac de o amploare inedită, în intensitate, în timp şi într-o creştere a numărului de puncte ale atacatorilor", a adăugat ministrul.
"Ceea ce este fără precedent sunt 800 de puncte administrative care sunt atacate deodată", a precizat oficialul.
Marţi, secţia de combatere a criminalităţii informatice a Parchetului din Paris a deschis o anchetă după aceste atacuri informatice.
"Un fapt remarcabil în aceasta criză este că, în niciun moment, nu am pierdut firul comunicaţiei, toate administraţiile, toţi agenţii publici au fost bine informaţi în timp real şi aceasta nu a destabilizat "statul în funcţionarea lui", a subliniat ministrul.
Atacul are legătură cu rețelele rusofile de hackeri
Întrebat despre originea acestor atacuri şi despre posibilitatea ca Anonymous Sudan, un grup care susţine Rusia şi mai multe cauze islamiste, să fie la origine, ministrul a manifestat prudenţă.
"Au fost menţionate un anumit număr de nume: îmi amintesc mai degrabă Anonymous decât Sudan… şi, în orice caz, prezumţii despre o legătură aproape sigură cu reţelele rusofile".
Hackeri au vorbit despre un "atac cibernetic masiv" care a vizat în special ministerele Economiei, Culturii, Tranziţiei Ecologice, serviciile prim-ministrului sau Direcţia Generală a Aviaţiei Civile (DGAC).
****